b'\n_START_ARTICLE_\nRomuald II., salernski nad\xc5\xa1kof\n_START_SECTION_\n\xc5\xbdivljenjepis\n_START_PARAGRAPH_\nRojen je bil v Salernu v stari Langobardski plemi\xc5\xa1ki dru\xc5\xbeini. Prvi\xc4\x8d je omenjen v Chronicon sive Annales, pomembnem zgodovinskem zapisu tistega \xc4\x8dasa. V mladosti je v salernski medicinski \xc5\xa1oli (Schola Medica Salernitana) \xc5\xa1tudiral medicino, poleg nje pa \xc5\xa1e zgodovino, pravo in teologijo. Po \xc5\xa1tudiju je bil imenovan za kardinala-diakona cerkve sv. Marije v Via Lati in je slu\xc5\xbeil pape\xc5\xbeu Pashalu II. kot diplomat. Skupaj s Petrom, kardinalom-\xc5\xa1kofom Porta, je posredoval v sporu med nad\xc5\xa1kofom Beneventa Landulfom II. in pape\xc5\xbeevim policijskim uradnikom v Beneventu Landulfom Gre\xc5\xa1kiml. Po smrti Viljema Ravenskega je bil povi\xc5\xa1an v salernskega nad\xc5\xa1kofa._NEWLINE_Bil je diplomat kraljev Viljema I. in Viljema II. Sicilskega  Leta 1156 je izpogajal Beneventsko mirovno pogodbo in leta 1177 podpisal Bene\xc5\xa1ki mir. Verjetno je bil vpleten v zaroto proti admiralu Maiju Barijskemu, vendar zato ni padel v nemilost in je celo opravil kronanje kralja Viljema II. V svoji kroniki lastne dose\xc5\xbeke mo\xc4\x8dno precenjuje: pretiravanje se za\xc4\x8dne \xc5\xbee na samem za\xc4\x8detku kronike in se nadaljujejo do leta 1178. _NEWLINE_Leta 1160-1161 je obranil Salerno pred besnim Viljemom II., ki je hotel ma\xc5\xa1\xc4\x8devati Majov umor. Samo s pomo\xc4\x8djo salernskega plemstva in njegovih zvez s kraljevimi zaupniki se je mesto izognilo ma\xc5\xa1\xc4\x8devanju. _NEWLINE_Leta 1167 je kot najvi\xc5\xa1ji cerkveni dostojanstvenik v katedrali v Palermu kronal kralja Viljema II._NEWLINE_Leta 1179 je na cerkvenem koncilu obsodil Albi\xc5\xbeane. _NEWLINE_Nasledil ga je Nikolaj Ajellski.'